Εικόνα που περιέχει κείμενο, σχεδίαση, λογότυπο, γραμματοσειρά

Περιγραφή που δημιουργήθηκε αυτόματα

**ΕΚΔΗΛΩΣΗ ΕΝΔΙΑΦΕΡΟΝΤΟΣ ΣΥΜΜΕΤΟΧΗΣ ΜΕ ΤΗ ΣΤΗΡΙΞΗ ΤΗΣ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ ΣΤΗΝ Δ.Ε. PLMA Chicago**

 Αξιότιμες κυρίες,

Αξιότιμοι κύριοι,

Η Περιφέρεια Στερεάς Ελλάδας σχεδιάζει να συμμετάσχει, εφόσον υπάρχει το απαραίτητο ενδιαφέρον, στη **Διεθνή Έκθεση PLMA Chicago** η οποία έχει προγραμματιστεί να πραγματοποιηθεί από τις 16 έως και τις 18 Noεμβρίου 2025 στο Κέντρο Συνεδρίων Donald E. Stephens, που βρίσκεται κοντά στο O’Hare International Airport στο Σικάγο.

Θεωρείται μία από τις σημαντικότερες εκθέσεις στον τομέα ιδιωτικής ετικέτας παρουσιάζοντας ό,τι πιο καινοτόμο έχει να επιδείξει ο εν λόγω τομέας.  Είναι η απόλυτη Β2Β έκθεση όπου οι σημαντικότεροι λιανέμποροι,  εισαγωγείς, εκπρόσωποι αλυσίδων Super Markets και Discount Super Markets,  χονδρέμποροι κ.λπ.. από Αμερική και Καναδά μπορούν να συναντήσουν εκθέτες από όλο τον κόσμο με γνώσεις και εμπειρία.

Το εθνικό περίπτερο οργανώνεται και στηρίζεται από την **Ελληνική Εταιρεία Επενδύσεων και Εξωτερικού Εμπορίου Α.Ε. (Enterprise Greece)** και μέσα από αυτή τη δράση **η Περιφέρεια Στερεάς Ελλάδας στηρίζει επιδοτώντας το κόστος συμμετοχής του κάθε εκθέτη**. Το ποσοστό επιδότησης θα κυμανθεί από 40% έως 90%, το ύψος του οποίου θα εξαρτηθεί από τα κόστη που θα προκύψουν καθώς και το επίπεδο ενδιαφέροντος των επιχειρήσεων της Περιφέρειας Στερεάς Ελλάδας για την εν λόγω έκθεση. Ενδεικτικά, θα βρείτε συνημμένη την πρόσκληση συμμετοχής «**PLMA Chicago**» όπως έχει αναρτηθεί από Enterprise Greece και όλα τα έγγραφα που τη συνοδεύουν.

Παρακαλείστε θερμά, όσοι επιθυμείτε να **δηλώσετε ενδιαφέρον** να συμμετέχετε στην έκθεση να μεταβείτε στον παρακάτω υπερσύνδεσμο και να υποβάλλετε το ενδιαφέρον σας στην σχετική φόρμα που θα σας εμφανιστεί. Για την οριστικοποίηση της δήλωσης ενδιαφέροντος είναι απαραίτητο να πατήσετε **«ΥΠΟΒΟΛΗ»** προκειμένου να καταγραφεί η απάντησή σας.

*Η καταληκτική ημερομηνία είναι την Τετάρτη 28 Μαΐου 2025 και ώρα 14:00.*

<https://forms.gle/s2mwthR2uZ9E8DKt6>

Για την Περιφέρεια Στερεάς Ελλάδας,

Κωνσταντίνος Γαλάνης

Αντιπεριφερειάρχης

Ανάπτυξης & Επιχειρηματικότητας